რამაზ ხალვაში

რამაზ ხალვაში (დ. 22 აპრილი, 1970, სოფ. ხიხაძირი) — ქართველი ფილოლოგი, ლიტერატურათმცოდნე.
ბიოგრაფია
დაიბადა და საშუალო განათლება მიიღო ისტორიულ სოფელ ხიხაძირში. 1994 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის ფილოლოგიის ფაკულტეტი, ქართული ენისა და ლიტერატურის სპეციალობით. 1995 წლიდან ეწევა პედაგოგიურ მოღვაწეობას ბათუმის შოთა რუსთაველის სახელმწიფო უნივერსიტეტში, სადაც 2006 წლიდან ხელმძღვანელობს ქართული ფილოლოგიის საბაკალავრო, ქართული ლიტერატურათმცოდნეობის სამაგისტრო და ლიტერატურათმცოდნეობის სადოქტორო საგანმანათლებლო პროგრამებს. 2006-2013 წლებში იყო ბსუ ქართული ფილოლოგიის დეპარტამენტის ხელმძღვანელი. 2013 წელს ბათუმის შოთა რუსთაველის სახელმწიფო უნივერსიტეტში დააარსა და დღემდე მისი რედაქტორობით გამოდის ჟურნალი „ფილოლოგიური მაცნე“  / „ფილოლოგიური მაცნე“.

სამეცნიერო-პედაგოგიური მოღვაწეობა
საკვალიფიკაციო ნაშრომები დაიცვა თბილისის სახელმწიფო უნივერსიტეტში პროფ. რევაზ სირაძის ხელმძღვანელობით:
 საკანდიდატო დისერტაცია: „სასწაულნი წმიდისა მთავარმოწამისა გიორგისნი“ და ქართული ლიტერატურული ტრადიცია“ (1998);
 სადოქტორო დისერტაცია: „ტბელ აბუსერისძის ცხოვრება და მოღვაწობა“ (2006).
პირველი გამოკვლევა დაბეჭდა 1992 წელს. გამოქვეყნებული აქვს 80-ზე მეტი სამეცნიერო ნაშრომი. ავტორია წიგნებისა: „ტბელ აბუსერისძის სახისმეტყველება“ (1998), „გალობანი მწვალებელთა შეჩუენებისანი“ (2003)/ ხალვაში რ., ტბელ აბუსერისძის „გალობანი მწვალებელთა შეჩუენებისანი“, თბილისი, 2003. ISBN: 9994074407, „ანდრია პირველწოდებული საქართველოში“ (2011)/ ხალვაში რ., ანდრია პირველწოდებული საქართველოში, ბათუმი, 2011. ISBN: 9789994080397, „წმინდა ტბელ აბუსერისძის ღვაწლი და თხზულებათა სრული კრებული“ (2024)/ ხალვაში რ., წმინდა ტბელ აბუსერისძის ღვაწლი და თხზულებათა სრული კრებული, თბილისი, 2024. ISBN: 9789941957895, „დავით აღმაშენებლის „გალობანი სინანულისანი“ (ტექსტი, ინტერტექსტი, სტროფობრივი ანალიზი)“ (2025)/ ხალვაში რ., დავით აღმაშენებლის „გალობანი სინანულისანი“ (ტექსტი, ინტერტექსტი, სტროფობრივი ანალიზი), თბილისი, 2025. ISBN: 9789941940697. მისი რედაქციით და წინასიტყვაობით დაიბეჭდა „ვეფხისტყაოსნის“ სრული რედაქციის ბილინგვური გამოცემა (2014)/ ვეფხისტყაოსანი, სრული რედაქცია, დედნის კრიტიკული ტექსტი და რუსული თარგმანი ა. ხალვაშისა, გამომცემლობა „ქართული წიგნი“, თბ., 2014. ISBN: 978-9941-9409-5-8. თანაავტორია წიგნებისა „კლარჯეთი“ (2016)/ კლარჯეთი, თბ., 2016. ISBN: 978-9941-0-8969-5, რომლის ავტორთა ჯგუფთან ერთად მიენიჭა ივანე ჯავახიშვილის სახელობის პრემია, და „ტაო“ (2020)/ ტაო, თბ., 2020, გვ. 114-197. ISBN: 978-9941-25-828-2.
არის დიგიტალური ჰუმანიტარიის ერთ-ერთი პიონერი ქართულ საუნივერსიტეტო სივრცეში. 2012 წელს ფრანკფურტის გოეთეს უნივერსიტეტის პროფესორებთან იოსტ გიპერტთან და მანანა თანდაშვილთან ერთად დააარსა ბათუმის საერთაშორისო საზაფხულო სკოლა დიგიტალურ ჰუმანიტარიაში. უძღვება დიგიტალური ჰუმანიტარიის ცენტრს (2016 წლიდან) და ლინგვოკულტუროლოგიურ დიგიტალურ არქივს (2019 წლიდან) ბათუმის სახელმწიფო უნივერსიტეტში. მასვე ეკუთვნის სახელმძღვანელო „დიგიტალური ჰუმანიტარიის შესავალი“ (2018)/ ხალვაში რ., შესავალი დიგიტალურ ჰუმანიტარიაში, ბათუმი, 2018. ISBN: 9789941462603. 

საზოგადოებრივი მოღვაწეობა
1996-1998 წლებში ხელმძღვანელობდა გაზეთ „რეზონანსის“ აჭარის ბიუროს. მისი ინიციატივით საფუძველი ჩაეყარა საეკლესიო დღესასწაულ „ტბელობას“ (2006), „ვეფხისტყაოსნის“ საერთაშორისო ფესტივალს (2019)/ ვეფხისტყაოსნის პირველი საერთაშორისო ფესტივალი და ტბელ აბუსერისძის მუზეუმს (2023) / ვებგვერდი „ციფრული ტბელ აბუსერისძე“.

რესურსები ინტერნეტში

 / Open Researcher and Contributor ID
სქოლიო

კატეგორია:ივანე ჯავახიშვილის სახელობის პრემიის ლაურეატები 
კატეგორია:ფილოლოგები 
კატეგორია:ქართველი ფილოლოგები
კატეგორია:ლიტერატურათმცოდნეები 
კატეგორია:ქართველი ლიტერატურათმცოდნეები 
კატეგორია:დაბადებული 22 აპრილი
კატეგორია:დაბადებული 1970
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:ფილოლოგიურ მეცნიერებათა დოქტორები
რამაზ